SDP:n puoluetoimiston väen kokoama muistio kokoomuksen puheenjohtajan, valtiovarainministeri Alexander Stubbin harjoittamasta "tietoisesta asioiden väärinstelystä" on pitkä ja yksityiskohtainen. Muistiossa kerrataan Stubbin väitteitä ja kerrotaan, miten asioiden oikea laita demareiden mielestä on.

Ensimmäisenä listalla siteerataan Stubbin syyskuista Ylen Ykkösaamun radiohaastattelua.

"Me kävimme tottakai läpi juurta jaksain virkavastuulla sekä työ- ja elinkeinoministeriön työlainsäädäntöammattilaisten välityksellä että sitten myös perustuslakiprofessoreiden ja muiden kanssa sen kokonaisuuden, että me toimimme tässä lain puitteissa."

Muistion mukaan asian oikea laita löytyy MTVn uutisessa siteeratusta valtiovarainministeriön budjettiosaston sihteerin Paula Penttilän toteamuksesta:

"Näistä keskusteluista ei ole valtiovarainministeriön tiedon mukaan saatu asiantuntijalausuntoja tai muita kirjallisia lausumia. Valtiovarainministeriössä ei ole edellä mainitun keskustelun pohjalta laadittu asiakirjoja."

SDP:n muistiossa muistetaan myös, kuinka Stubb antoi ymmärtää talousarvioesityksen täydennyksen esittelyssä 24.11. ettei eläkeläisiltä leikata.

"Hallitus ilmoitti viime viikolla, että luovumme eläkeläisten asumistuen siirtämisestä osaksi yleistä asumistukijärjestelmää. Tästä ratkaisusta tuli meille valtava määrä palautetta, ja monet ihmiset olivat aidosti huolissaan siitä, miten muutos vaikuttaa heidän arkipäiväänsä. On hyvä asia, että budjetin täydentämisen yhteydessä olemme pystyneet löytämään korvaavat toimenpiteet säästön kattamiseksi toisaalta."

Lain vaikutusten oikea laita löytyy kuitenkin demareiden mukaan hallituksen lakiesityksen HE 127/2015 vp kohdasta 3.

"Eläkkeensaajan asumistuen lämmitys-, vesi- ja kunnossapitokustannusten, keskimääräisten asumismenojen sekä asumismenojen enimmäismäärien tarkistamatta jättäminen vuonna 2016 vähentää eläkkeensaajan asumistuen menoja 4,6 miljoonalla eurolla vuonna 2016 ja vuositasolla 9 miljoonalla eurolla."

Muistiosta löytyy myös kaksi 25.11. eduskunnan vaihtoehtobudjettikeskustelussa kirjattua Stubb-sitaattia:

"Mutta kuitenkin teidän ehdotuksenne on se, että me nostamme veroja. Hallitus vastustaa tätä ajatusta."

"SDP:n vaihtoehto siis kiristäisi verotusta vuositasolla jopa 750 prosenttia."

Kolmas samaa aihetta koskeva sitaatti on seuraavan päivän kyselytunnilta:

"…te kiristätte verotusta 750 miljoonalla eurolla…"

Asian oikea laita löytyy SDP:n muistion mukaan puolueen varjobudjetin sivuilta 29 ja 34:

SDP:n varjobudjetti sivu 34:

Stubb-sitaattien lista jatkuu samalle päivälle kirjatulla muistiinpanolla;

”… Teidän ehdotuksenne on se, että me nostamme meidän velkataakkaa. Hallitus vastustaa tätä”

Tämän lausunnon SDP turmää jälleen varjobudjettisitaateilla, jotka löytyvät sivuilta 28 ja 35.

SDP:n varjobudjetti sivu 28 ja 35:

Lopuksi muistioon on nostettu Stubbin toissapäiväinen hallintorekisteriä koskeva lausunto eduskunnan kyselytunnilta.

"…Jos me katsomme näitä lausuntoja, niin noin 90 prosenttia lausunnoista on itse asiassa myönteisiä…"

Asian oikea laita löytyy SDPn muistion mukaan Helsingin Sanomista 28.11 ja Ylestä tältä aamulta.

"Ministeri Stubb myöntää Ylelle antaneensa eduskunnalle väärää tietoa hallintarekisterin kannatuksesta. Helsingin Sanomien selvityksen mukaan hallintarekisteriä kannattaa noin kymmenen prosenttia siitä lausuneista viranomaisista. Selvitys ei löytänyt minkäänlaista tukea Stubbin esittämälle kannatusluvulle"